ตลาดรถโตต่อเนื่อง
ช่วงนี้ผู้บริหารค่ายรถยนต์ต่างมีใบหน้าเปื้อนยิ้ม เนื่องจากตลาดรถยนต์ยังคงขยายตัวต่อเนื่อง รับอานิสงส์เศรษฐกิจที่ฟื้นตัวต่อเนื่อง,เสี่ยวุฒิกร สุริยะฉันทนานนท์ รองกรรมการผู้จัดการใหญ่ ค่ายโตโยต้ามอเตอร์ ประเทศไทย ได้เปิดเผยในฐานะที่โตโยต้าเป็นผู้นำตลาดรถยนต์เมืองไทย ถึงยอดขาย ตลาดรถยนต์รวม ทุกประเภทและทุกยี่ห้อประจำเดือน เม.ย.2561 ว่า มียอดการขายรวมทั้งสิ้น 79,206 คัน เพิ่มขึ้น 25.2% เมื่อเทียบกับเดือนเดียวกันปีที่แล้ว,ประกอบด้วยยอดขายจาก ตลาดรถยนต์นั่ง 29,888 คัน เพิ่มขึ้น 17.2% และ ตลาดรถยนต์เพื่อการพาณิชย์ 49,318 คัน เพิ่มขึ้น 30.6%,สำหรับ ตลาดรถกระบะขนาด 1 ตัน ซึ่งเป็นส่วนหนึ่งของตลาดรถเพื่อการพาณิชย์ ในเดือน เม.ย.ปีนี้มียอดขาย 38,478 คัน เพิ่มขึ้น 25.7%,ในส่วนของยอดขายสะสมของ ตลาดรถยนต์รวม ทุกประเภทและทุกยี่ห้อช่วง 4 เดือนแรกปีนี้ (ม.ค.-เม.ย.) มีทั้งสิ้น 316,299 คัน เพิ่มขึ้น 15.5% เมื่อเทียบกับช่วงเดียวกันปีที่แล้ว,ประกอบด้วยยอดขายจาก ตลาดรถยนต์นั่ง 120,019 คัน เพิ่มขึ้น 13.3% และ ตลาดรถเพื่อการพาณิชย์ 196,280 คัน เพิ่มขึ้น 16.9% ส่วน ตลาดรถกระบะขนาด 1 ตัน ซึ่งเป็นส่วนหนึ่งของตลาดรถเพื่อการพาณิชย์ มียอดขาย 156,730 คัน เพิ่มขึ้น 13.9%,ค่ายโตโยต้า มอเตอร์ ประเทศไทย ได้ตั้งข้อสังเกตถึงภาวะตลาดรถยนต์ว่า 1.ตลาดรถยนต์รวมทุกยี่ห้อประจำเดือน เม.ย.ปีนี้ มีปริมาณการขาย 79,206 คัน เพิ่มขึ้น 25.2% เมื่อเทียบกับช่วงเดียวกันของปีที่ผ่านมา เป็นผลมาจากความนิยมในรถยนต์รุ่นใหม่ที่แนะนำในช่วงงานบางกอกมอเตอร์โชว์ ประกอบกับสถานการณ์การส่งออกของประเทศ และราคาสินค้าเกษตรหลายรายการปรับตัวดีขึ้น,,2.สำหรับตลาดรถยนต์สะสม 4 เดือนแรกปีนี้ (ม.ค.-เม.ย.) มีปริมาณการขาย 316,299 คัน เพิ่มขึ้น 15.5% เมื่อเทียบกับช่วงเดียวกันของปีที่ผ่านมา เป็นผลจากการที่ภาวะเศรษฐกิจภายในประเทศปรับตัวดีขึ้นทั้งภาคการส่งออกและการท่องเที่ยว รวมถึงการแนะนำรถยนต์รุ่นใหม่เข้าสู่ตลาด อีกทั้งกิจกรรมส่งเสริมการขายของบรรดาค่ายรถยนต์ที่เริ่มมาตั้งแต่ช่วงต้นปี ล้วนเป็นปัจจัยบวกที่สนับสนุนการเติบโตของตลาดรถยนต์,และ 3.สำหรับตลาดรถยนต์ในเดือน พ.ค.นี้ มีแนวโน้มเติบโต เนื่องจากการปรับตัวของเศรษฐกิจไทยยังมีแนวโน้มดีขึ้นอย่างต่อเนื่อง ประกอบกับข้อเสนอพิเศษจากค่ายรถยนต์ต่างๆ ตลอดจนสถาบันการเงินที่เข้ามาสนับสนุนในด้านดอกเบี้ย และการผ่อนชำระส่งผลให้ผู้บริโภคตัดสินใจซื้อรถได้ง่ายขึ้น ถึงแม้ผู้บริโภคบางส่วนจะกังวลเกี่ยวกับสถานการณ์การเมืองของไทย และการเมืองระหว่างประเทศ แต่ก็จะไม่ส่งผลกระทบต่อตลาดรถยนต์มากนัก,ล่าสุด เพื่อเพิ่มระดับการทำตลาด ค่ายโตโยต้า มอเตอร์ ประเทศไทย ได้เสริมทัพด้วยการแนะนำรถยนต์นั่งยอดนิยมของคนไทย นั่นคือ โคโรลลา อัลติสSo Excited Ever รุ่น 1.8S ใหม่ มาพร้อมกับอุปกรณ์อำนวยความสะดวกที่ครบครันและฟังก์ชันการใช้งานที่หลากหลาย ตอบรับกับทุกไลฟ์สไตล์ได้อย่างสมบูรณ์แบบ,พร้อมแนะนำ โคโรลลา อัลติส 1.8V มาพร้อมกับ T-Connect Telematics อีกขั้นกับเทคโนโลยีเชื่อมต่อสำหรับรถยนต์ ที่สามารถตอบสนองความต้องการของนักเลงรถอันหลากหลาย,ว้าว,อัลคาโปน,motorwars@thairath.co.th, 
รองกรรมการผู้จัดการใหญ่ ค่ายโตโยต้ามอเตอร์ ประเทศไทย ได้เปิดเผยในฐานะที่โตโยต้าเป็นผู้นำตลาดรถยนต์เมืองไทย ถึงยอดขาย ตลาดรถยนต์รวม ทุกประเภทและทุกยี่ห้อประจำเดือน เม.ย.2561 ว่า
ยอดขายรถ,โตโยต้ามอเตอร์,ตลาดรถยนต์,อัลคาโปน,มอเตอร์วอร์ส